Legal Document

Category: 1

Text:
13. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΜΠΟΡΙΟΥ Αριθ. 218516/3492 της 12 Σεπτ./16 Οκτ. 1964 (ΦΕΚ Β΄ 453) Περί απαλλαγής των υπέρ τρίτων κρατήσεων πληρωμών εκ της συγκεντρώσεως βρωσίμων ελαιών. Έχοντες υπ’ όψιν: 1)Τας διατάξεις του Α.Ν. 1671/51, ως ετροποιήθη και συνεπληρώθη ούτος δια του Νόμ. 3076/54, εν συνδυασμώ και προς τας τοιαύτας του Νόμ 3070/54 και Β.Δ. 866/60. 2)Το άρθρ. 3 του Α.Ν. 1030/46. 3) Την υπ’ αριθ. 98/3.8.64 Πράξιν του Υπουργικού Συμβουλίου, περί συγκεντρώσεως υπό της Ελαιουργικής, λογ/σμώ Δημοσίου βρωσίμων ελαιών εσοδείας 1963 και παλαιοτέρων, αποφασίζομεν: 1)Απαλλάσομεν πάσης υπέρ τρίτων κρατήσεως πλην των αφορωσών το Ι.Κ.Α., Γ.Ε.Λ. και Κ.Α.Φ. τας απορρεούσας πληρωμάς εκ της αγοράς και εν γένει διαχειρίσεως βρωσίμων ελαιών εσοδείας 1963 και παλαιοτέρων, λογ/σμώ του Δημοσίου. 2)Οι πωληταί παραγωγοί των ελαιών βαρύνονται δια της εκ 3% εισφοράς του Νόμ. 4169/61, καθώς και δια της τοιαύτης δακοκτονίας (Ν.Δ. 4100/60 και Π.Υ.Σ. 170/62) αναλόγως του έτους εσοδείας των παραδιδομένων εις την συγκέντρωσιν ελαιών, της Ελαιουργικής Συν.Π.Ε. υποχρεουμένης όπως εκπίπτη τα ποσά αμφοτέρων των εν προκειμένω εισφορών επί των παρ’ αυτής εκδιδομένων τιμολογίων αγοράς και ν’ αποδίδη ταύτα κατά τας κειμένας διατάξεις εις το αρμόδιον Δημόσιον Ταμείον.